Nosaukuma reģistrācijas pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2019/C 428/12)

Šī publikācija dod tiesības trīs mēnešu laikā no šīs publikācijas dienas pret pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

VIENOTS DOKUMENTS

“ΦΑΣΌΛΙΑ ΚΑΤΤΑΒΙΆΣ ΡΌΔΟΥ” (“FASOLIA KATTAVIAS RODOU”) /

“ΛΌΠΙΑ ΚΑΤΤΑΒΙΆΣ ΡΌΔΟΥ” (“LOPIA KATTAVIAS RODOU”)

ES Nr.: PGI-GR-02422 – 12.6.2018

ACVN ( ) AĢIN (X)

1. Nosaukums vai nosaukumi

“Φασόλια Κατταβιάς Ρόδου” (“Fasolia Kattavias Rodou”) / “Λόπια Κατταβιάς Ρόδου” (“Lopia Kattavias Rodou”)

2. Dalībvalsts vai trešā valsts

Grieķija

3. Lauksaimniecības produkta vai pārtikas produkta apraksts

3.1. Produkta veids

1.6. grupa. Svaigi vai pārstrādāti augļi, dārzeņi un labība

3.2. Apraksts par produktu, uz kuru attiecas 1. punktā minētais nosaukums

Ar aizsargāto ģeogrāfiskās izcelsmes norādi “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) apzīmē pupiņu sēklas, kas iegūtas no Phaseolus vulgaris L. [var. nana] augiem – krūmpupiņām –, kuras ir audzētas bez apūdeņošanas un ir pilnīgi pielāgojušās Katavijas [Κατταβιά] augsnes un klimatiskajiem apstākļiem.

Produktam “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) piemīt turpmāk aprakstītās īpašības.

3.2.1. Fizikālās īpašības

Pēc krāsas šīs sēklas ir baltas, pēc formas gandrīz nierveida; 1 000 šādu (mazu) sēklu masa ir 200–240 gramu.

3.2.2. Ķīmiskās īpašības

— Kopējais ogļhidrātu saturs: augsts, vismaz 60 % no sausnas

— Maksimālais mitruma saturs: 15 %

3.2.3. Organoleptiskās īpašības

— Produktam piemīt garda pupiņu garša (nedaudz saldena)

Pupiņas ir viegli pagatavojamas (īss vārīšanas laiks); vārītām pupiņām miziņa ir gandrīz nemanāma

3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

—

3.4. Īpaši ražošanas posmi, kas jāveic noteiktajā ģeogrāfiskajā apgabalā

Pupiņas, kas apzīmētas ar nosaukumu “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”), jāražo 4. punktā noteiktajā ģeogrāfiskajā apgabalā.

Attiecībā uz šo produktu augsnes sagatavošana, sēšana, ražas novākšana un sēklu žāvēšana un attīrīšana jāveic noteiktajā ģeogrāfiskajā apgabalā. Sējai izmanto vienīgi pašaudzētas sēklas, kas iegūtas no lobāmajām pupiņām [krūmpupiņām] un kam piemīt 3.2.1. punktā aprakstītās fizikālās īpašības. Sēklas ņem no iepriekšējās ražas tās novākšanas laikā pēc kulšanas, un tās tiek uzglabātas maisos ēnainā vietā.

3.5. Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

—

3.6. Ar reģistrēto nosaukumu apzīmētā produkta marķēšanas īpašie noteikumi

—

4. Ģeogrāfiskā apgabala īsa definīcija

Ar AĢIN “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) pupiņu audzēšanas ģeogrāfiskais apgabals atbilst Katavijas municipalitātei Dienvidrodas apakšdimā, kurš savukārt administratīvi ietilpst Dienvidegejas perifērijas Rodas reģiona Rodas dimā.

5. Saikne ar ģeogrāfisko apgabalu

Produkta “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) saikni ar noteikto apgabalu pamatā veido produkta specifiskās kvalitātes īpašības un reputācija.

Zeme, kurā audzē “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) krūmpupiņas, atrodas ne vairāk kā viena kilometra attālumā no jūras, un tajā ir kaļķainas māla augsnes. Pirms sēšanas augsni uzar divas reizes, lai uzlabotu augsnes mitruma un barības vielu aiztures spēju tā, lai kultūra varētu izturēt ūdens nepietiekamību (audzēšana bez apūdeņošanas).

Noteiktajā ģeogrāfiskajā apgabalā valda mērens un tipisks Vidusjūras salas klimats ar maigām un nosacīti mitrām ziemām un sausām vasarām. Gada vidējais nokrišņu daudzums ir mainīgs no gada gadā, un tā sadalījums ir neregulārs – nokrišņi parasti gan izkrīt rudenī, taču lielākoties ziemā. Šīs pupiņas tradicionāli izaudzētas bez apūdeņošanas. Nokrišņu daudzums, kāds izkrīt pirms sējas (no janvāra līdz februārim), kā arī pēc sējas (no marta līdz aprīlim), ļauj augsnei saglabāt vajadzīgo mitrumu, lai nodrošinātu, ka “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) krūmpupiņas dod apmierinošu ražu ūdens nepietiekamības apstākļos – audzēšana bez apūdeņošanas.

“Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) ienākšanās un novākšanas laikā temperatūras ir maigas, un šīs nana varietātes krūmpupiņas (lobāmās pupiņas) ienākas agrīnāk nekā citu veidu pupiņas (ienākas parasti no jūnija vidus līdz jūnija beigām). Šīs nana varietātes pupiņu ienākšanās agrīnums ļauj audzēt tās bez apūdeņošanas, jo agrīnuma dēļ šī varietāte necieš no augstajām temperatūrām jūlijā un augustā.

Ražas novākšanu veic pirmajās rīta stundās, kad pūš Ponente (mitrs rietenis) un vēl turas rīta mitrums – novākšanas procesā tam ir ļoti svarīga nozīme, jo tas kavē pākšu atvēršanos un sēklu izbiršanu.

Noteiktajā ģeogrāfiskajā apgabalā ir vismaz 300 saulainu dienu gadā, un vislielākais saules gaismas daudzums ir vērojams no maija līdz septembrim. Katavijas apgabala savdabīgais mikroklimats ir lieliski piemērots nana varietātes lobāmo pupiņu (krūmpupiņu) audzēšanai, jo pupiņas ir siltummīlis un saulmīlis augs, kas ir ļoti prasīgs attiecībā uz augsnes mitrumu.

Par produkta vēsturisko saikni ar noteikto ģeogrāfisko apgabalu var spriest pēc nozīmes, kāda pupiņām Katavijas ekonomiskajā un sabiedriskajā dzīvē ir kopš seniem laikiem; mūsdienās pupiņas joprojām ir galvenā šo iedzīvotāju ēdienkartes sastāvdaļa. Saskaņā ar liecību, ko sniedzis kāds iedzīvotājs, kurš joprojām dzīvo šajā reģionā, pupiņas Katavijā audzētas bez apūdeņošanas jau 1935. gadā. Rodas dima publiskās bibliotēkas arhīvu materiālos, kas stāsta par Itālijas okupācijas laiku, minēts, ka pēc aizņemtās platības lobāmie pākšaugi Katavijas iedzīvotājiem kultūraugu vidū bijuši pirmajā vietā un ka to agrīnums veicinājis plaukstošas tirdzniecības rašanos. Šodien vietējie ražotāji “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) audzēšanā joprojām izmanto tradicionālos agrotehniskos paņēmienus, kas pārmantoti no paaudzes paaudzē. Ņemot vērā reģiona nestabilos klimatiskos apstākļus, jo īpaši lietus un temperatūras ziņā, vienīgi tie lauksaimnieki, kuriem ir vietējā pieredze, spēj spriest par to, kad vislabāk veicama sēja un ražas novākšana un žāvēšana.

Ilgā pieredze, ko ražotāji uzkrājuši attiecībā uz tradicionālo agrotehnisko paņēmienu izmantošanu, un jo īpaši:

— pašaudzētu sēklu atlase, kuras tiks izmantotas nākamajā sējā, lai saglabātu produkta tīrību un ļautu audzēt šo kultūru bez apūdeņošanas, jo šīs sēklas ir pilnīgi piemērotas šā reģiona augsnes un laika apstākļiem,

— augsnes sagatavošana (divreizēja tās uzaršana) pirms sējas, lai uzlabotu tās spēju aizturēt mitrumu un barības vielas, kā arī labāk izmantotu sagaidāmos lietusūdeņus;

— prasme izraudzīties piemērotāko ražas novākšanas brīdi – kad pākstis iekrāsojas raksturīgajā brūngandzeltenajā krāsā, un

— pareizi veikta sēklu žāvēšana, lai nodrošinātu, ka sēklas viegli atdalās no pākstīm,

Tieši ietekmē produkta kvalitāti un raksturīgās īpašības. Tieši šī vietējo ražotāju pieredze apvienojumā ar noteiktā ģeogrāfiskā apgabala īpašajiem augsnes un klimatiskajiem apstākļiem un nana varietātes lobāmo pupiņu (krūmpupiņu) izmantošanu, kuras šajā savdabīgajā Katavijas apgabalā audzē jau vairāk nekā gadsimtu, ir faktori, kas ir ļāvuši bez apūdeņošanas audzēt pupiņas “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) un kas piešķir galaproduktam tā sevišķās kvalitātes īpašības.

Pupiņu “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) specifiskuma pamatā ir gan to gardā (nedaudz saldā) garša, gan viegli paveicamā vārīšana (īss vārīšanas laiks), gan arī to reputācija. Šīs kvalitātes īpašības dara šo produktu sevišķi pievilcīgu patērētājiem un ir tā reputācijas pamatā, par ko liecina daudzas atsauces tradicionālām receptēm veltītās tīmekļvietnēs un vietējos laikrakstos ievietotos rakstos.

Galaprodukts savas sevišķās īpašības iegūst, pateicoties kaļķainajām māla augsnēm kā faktoram, kas darbojas apvienojumā ar audzēšanu bez apūdeņošanas, klimatiskajiem apstākļiem nogatavošanās laikā un ražošanas paņēmieniem, ko gadsimtu gaitā vietējie ražotāji pārmantojuši no paaudzes paaudzē.

Produkta gardā (un nedaudz saldā) garša ir saistīta ar augsto ogļhidrātu saturu, kāds ir raksturīgs vietējo ražotāju izvēlētajam pupiņu veidam, kurš pieder pie nana varietātes, kas ir pielāgojusies šā reģiona apstākļiem un izmantotajiem agrotehniskajiem paņēmieniem audzēšanai bez apūdeņošanas. Augstais ogļhidrātu saturs šajās pupiņās piešķir tām raksturīgo viegli saldo garšu. Turklāt varietātes genotips un vides faktori augu augšanas un sēklu nogatavošanās laikā ietekmē sēklas kvalitāti.

Patērētāji pupiņas “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) augstu vērtē to vārīšanas dēļ, kas viegli paveicama un kam vajadzīgs tikai neliels laika sprīdis. Šai īpašībai patērētāju acīs ir svarīga nozīme; tai par iemeslu ir augstais ogļhidrātu saturs. Zinātniskie pētījumi liecina, ka produktam, kam ir šāds augsts ogļhidrātu saturs, pietiek ar īsu vārīšanas laiku, jo sēklu vārīšanas laikā šāds saturs veicina ūdens uzsūkšanos tajās, kuras tāpēc mazāk salīp un ir mīkstākas. Produkta “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) augstais ogļhidrātu saturs var, pamatojoties uz zinātniskām publikācijām, būt izskaidrojams gan ar to, ka šajā noteiktajā ģeogrāfiskajā apgabalā šī kultūra tiek audzēta bez apūdeņošanas, gan ar šo sēklas pupiņu specifisko genotipu. Būtībā ir tā, ka, audzējot bez apūdeņošanas pie šīs varietātes piederošās pupiņas “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”), kas spēj izturēt ūdens nepietiekamības radīto stresu, tiek aktivizēts mehānisms efektīvai saharozes pārvadei no auga lapām uz tā pākstīm, tādējādi veicinot ogļhidrātu sintēzi un koncentrāciju ievērojamos apjomos. Pupiņu sēklu nogatavošanos ietekmē noteiktā ģeogrāfiskā apgabala augsnes un klimata apstākļi, kā arī tradicionālie agrotehniskie paņēmieni. Nokrišņi, kas izkrīt pirms sējas, ļauj reģiona kaļķainajām māla augsnēm uzņemt un saglabāt vajadzīgo mitrumu. “Φασόλια Κατταβιάς Ρόδου / Λόπια Κατταβιάς Ρόδου” (“Fasolia Kattavias Rodou / Lopia Kattavias Rodou”) ienākšanās un novākšanas laikā temperatūras ir maigas, un šīs nana varietātes krūmpupiņas (lobāmās pupiņas) ienākas agrīnāk nekā citu veidu pupiņas (ienākas parasti no jūnija vidus līdz jūnija beigām), tādējādi ļaujot audzēt bez apūdeņošanas, jo sava agrīnuma dēļ šī varietāte necieš no augstajām temperatūrām jūlijā un augustā. Turklāt augsnes sagatavošana (divreizēja tās uzaršana) pirms sējas uzlabo tās spēju aizturēt mitrumu un barības vielas, kā arī labāk izmantot sagaidāmā lietus nestos ūdeņus. Tas, ka ražotāji izvēlas pašaudzētas sēklas, ko izmantos nākamajai sējai, veicina šā nana varietātes auga sēklu nogatavošanos, jo šī varietāte ir labi pielāgojusies apgabala augsnes un klimatiskajiem apstākļiem, kā arī audzēšanai bez apūdeņošanas.

Produkta reputācija ir saistīta ar tā specifiskajām organoleptiskajām īpašībām, proti, ar tā gardo (nedaudz saldo) garšu un to, ka produkts ir viegli vārāms (ar īsu vārīšanas ilgumu), ko var izskaidrot ar noteiktā ģeogrāfiskā apgabala īpatnībām. Šo pupiņu reputāciju apliecina arī daudzi raksti un norādes Rodas salas vietējos laikrakstos, kas stāsta par tā gardo garšu, kā arī pupiņu zupas svētkiem, kuri katru gadu notiek Katavijas apgabalā un piesaista lielu skaitu apmeklētāju un vietējo ļaužu, un tiek rīkoti jau daudzus gadus,– pateicoties reputācijai, kādu produkts ir iemantojis vietējā sabiedrībā. Turklāt tā reputāciju nosaka arī atsauces speciālajos preses izdevumos un pavārgrāmatās. Vietējā ikdienas laikraksta Η Ροδιακή (I Rodiaki) 2016. gada 12. marta numurā atsauce uz produkta reputāciju ir ievietota rakstā ar nosaukumu ““Λόπια Κατταβιάς” (“Lopia Kattavias”) tabakas vietā”, kas iznācis sakarā ar tūrisma izstādi, ko Berlīnē noorganizēja Dienvidegejas reģions, un ar produkta “Λόπια Κατταβιάς Ρόδου” (“Lopia Kattavias Rodou”) panākumiem, kādi tam bija plašsaziņas līdzekļu pārstāvjiem rīkotās pusdienās. Vēl viena atsauce uz produkta reputāciju ir rakstā, kuru tas pats ikdienas laikraksts publicējis 2017. gada 17. oktobrī un kurā teikts, ka ““Λόπια Κατταβιάς” (“Lopia Kattavias”) “iekaro” tirgu”: “Pateicoties savai gardajai garšai un sevišķajai uzturvērtībai, produkts “Λόπια Κατταβιάς Ρόδου” (“Lopia Kattavias Rodou”) “iekaro” patērētājus un ar joni ielaužas pākšaugu tirgū [..]”.

Atsauce uz specifikācijas publikāciju

(šīs regulas 6. panta 1. punkta otrā daļa)

http://www.minagric.gr/images/stories/docs/agrotis/POP-PGE/prodiagrafes_fasolia_katavias_rodou.pdf

(1) OV L 343, 14.12.2012., 1. lpp.